
  О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. № ………………/………………………………2025 г.  
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на община Златоград

Относно: Партньорство на Община Златоград по проект с наименование „Дигитални технологии за културно наследство и насърчаване на туризма“ с акроним CULTech „ИНТЕРРЕГ VΙ-A Гърция –България 2021-2027 г.“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград получи одобрение на концепция по проект с наименование „Дигитални технологии за културно наследство и насърчаване на туризма“ с акроним CULTech „ИНТЕРРЕГ VΙ-A Гърция –България 2021-2027 г.“ 
Водеща организация по проекта е Община Авдира (Гърция). Партньори по проекта са Община Самотраки (Гърция), Регионален исторически музей – Благоевград (България), Община Златоград (България) и НПО „Родопа планина отвъд познатото“ (България).

Бюджетът за Община Златоград, като партньор по проекта, е приблизително 270.000 €. 
Проектът ще се реализира в рамките на 24 месеца и включва:

· Изработка, доставка и монтаж на „Умни“ пейки – книги – дизайнерски пейки под формата на книга, които предоставят възможност за зареждане на електронни устройства – панели  за безжично зареждане на смартфони.
· Изработка на кратки мултимедийни рекламни клипове;

· Ремонт и оборудване на сграда с идентификатор 69105.1.905.1 по КК с. Старцево в Монетен дом и благоустрояване на прилежаща територия;

· Изработване на пътуваща фотоизложба, представяща забележителности на територията на Община Златоград.
· Изработване на указателни табели и маркировка по планинските маршрути на територията на Община Златоград 

· Изработване на рекламни материали и сувенири;
· Изготвяне на дигитален пътеводител с информация за културното наследство и туристическите обекти в Община Златоград.
Във връзка с гореизложеното, предлагам следния проект за 


Р Е Ш Е Н И Е:

На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Златоград
Р Е Ш И:
Дава съгласие Община Златоград да партнира с Община Авдира (Гърция), по проект с наименование „Дигитални технологии за културно наследство и насърчаване на туризма“ с акроним CULTech „ИНТЕРРЕГ VΙ-A Гърция –България 2021-2027 г.“ 
С уважение,

МИРОСЛАВ ЯНЧЕВ

Кмет на Община Златоград
Изготвил:
ЕП

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

